laion/Wikipedia-Exotic huggingface dataset:
Yes Indeed

Yes Indeed הוא סינגל של הראפר האמריקאי ליל בייבי והראפר הקנדי דרייק, מתוך אלבום הבכורה של ליל בייבי, Harder Than Ever. השיר יצא לאור ב-17 במאי 2018, כסינגל השני מתוך האלבום, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק, מוטאון וקפיטול רקורדס. השיר הופק על ידי ויזי ובי-ראקז. הוא הגיע למקום הראשון במצעד שירי הסטרימינג של הבילבורד, ולמקום השישי במצעד הבילבורד הוט 100, ובכך הפך לשירו הראשון של ליל בייבי בעשירייה הפותחת. ב-6 במאי 2018, דרייק נצפה עם ליל בייבי במסיבת הוצאת האלבום של הראפר הקנדי פרים (אנ') במועדון לילה באטלנטה, שם הושמע קטע מהשיר, שהועלה על ידי מנכ"ל קוואליטי קונטרול פייר "פי" תומאס לסטורי באינסטגרם שלו. למחרת, צייץ ליל בייבי בטוויטר: "דמיינו אותי ואת דרייק מוציאים שיר". ב-12 במאי, השיר הושמע בבכורה ב-OVO Sound Radio, במקור בשם "Pikachu (No Keys)". השיר יצא רשמית לשירותי הסטרימינג ב-15 במאי 2018. סרטון השיר "Yes Indeed" באתר יוטיוב Rutherford, Kevin (18 בנובמבר 2019). ""Woah," Baby! Lil Baby Debuts at No. 1 on Streaming Songs Chart". Billboard. נבדק ב-9 בינואר 2020. {{cite web}}: (עזרה) Saponara, Michael (7 במאי 2018). "Drake Previews New Song with Lil Baby". Billboard. נבדק ב-17 במאי 2018. {{cite web}}: (עזרה) "Lil Baby on Twitter: "Imagine Me And Drake Droppin A Song"". Twitter. 7 במאי 2018. נבדק ב-17 במאי 2018. {{cite web}}: (עזרה) "Yes Indeed – Single by Lil Baby & Drake". Apple Music. נבדק ב-31 במאי 2018. {{cite web}}: (עזרה) Mojica, Nick (15 במאי 2018). "Lil Baby and Drake Flex on New Song "Yes Indeed"". XXL. נבדק ב-17 במאי 2018. {{cite web}}: (עזרה) "Yes Indeed, a song by Lil Baby, Drake". Spotify. 15 במאי 2018. נבדק ב-17 במאי 2018. {{cite web}}: (עזרה) Goddard, Kevin (14 במאי 2018). "Lil Baby & Drake Officially Release "Yes Indeed" On iTunes & Other Streaming Platforms". HotNewHipHop. נבדק ב-17 במאי 2018. {{cite web}}: (עזרה)
צ'ארלס וילקס

צ'ארלס וילקס (3 באפריל 1798 - 8 בפברואר 1877), מגלה ארצות וקצין בחיל הים האמריקאי. וילקס נולד בעיר ניו יורק בשנת 1798, הצטרף לחיל הים האמריקאי אחרי ששרת מספר שנים בצי הסוחר, ומונה בראש מחסן המפות והכלים בשנת 1833. בשנים 1838–1842 הוא פיקד על משלחת החקר של ארצות הברית - המשלחת האמריקאית הראשונה לאנטארקטיקה, שנודעה בשם משלחת וילקס. במהלך המסע, סקרו וילקס וצוותו את היבשת האנטארקטית וכן כ - 280 איים באוקיינוס השקט ובחוף האמריקאי של האוקיינוס השקט. הייתה זו משלחת שמיפתה יותר שטח וים מכל ניסיון קודם לחקור את אנטארקטיקה ואת האוקיינוס השקט, למעט ג'יימס קוק. וילקס היה בן זמנו של חוקר אנטארקטיקה הבריטי, ג'יימס קלארק רוס, ועל שמם של השניים נקראים אתרים טבעיים באנטארקטיקה. מדף קרח הנמצא סמוך לארץ וילקס נקרא על שמו של רוס. בהיותו קצין בתחילת מלחמת האזרחים האמריקנית, פיקד וילקס על ספינת המלחמה סן חסינטו ב-8 בנובמבר 1861, ויירט את ספינת הדואר הבריטית טרנט בתעלת בהאמה, שם מצא ושבה את ג'יימס מסון ואת ג'ון סלידל, נציבי הקונפדרציה לבריטניה. "פרשת טרנט", כפי שכונתה, הייתה חבית חומר נפץ דיפלומטית. בראשית הפרשה קבלו את וילקס בתשואות אבל ממשל לינקולן הרגיש עצבנות מה לנוכח האפשרות שבריטניה תהפוך לבעלת - בריתם של אנשי הקונפדרציה ותכריז מלחמה על ארצות הברית, וכך שוחררו השבויים. בשנת 1866 יצא צ'ארלס וילקס לגמלאות בדרגת סגן - אדמירל, לאחר שנטל תפקיד בהקמת המיצפה הימי של ארצות הברית בוושינגטון. הוא מת ב-8 בפברואר 1877. מדיה וקבצים בנושא צ'ארלס וילקס בוויקישיתוף צ'ארלס וילקס, באתר אנציקלופדיה בריטניקה (באנגלית) כתבי צ'ארלס וילקס בפרויקט גוטנברג (באנגלית) צ'ארלס וילקס, באתר "Find a Grave" (באנגלית)
קארוי מאנדי

קארוי מאנדי, (במקור מאנדל, בהונגרית: Mándy Károly; באנגלית: Charles Mundee-Mándy; זרניאנין, 1817 – ניו יורק, ניו יורק, ארצות הברית, 4 ביוני 1871) היה איש צבא יהודי-הונגרי, בריגדיר ג'נרל (גנרל כוכב אחד) (Brevet) של מלחמת האזרחים האמריקנית. קארוי מאנדי נולד במשפחה יהודית, הוא היה סוחר, ואחר כך סגן ארטילריה במהפיכת 1848 בהונגריה שמכונה "מלחמת העצמאות ההונגרית", אחר כך הפך לשופט צבאי. לאחר כישלון מלחמת העצמאות הוא נאלץ להגר, והגר לארצות הברית, שם בחר לו את השם מנדי (Mundee). בשנת 1850 התיישב בקנזס בעיירה בשם Leavenworth. הוא השתלב בחיים הציבוריים של העיר, והפך להיות מזכיר העיר. הקריירה הצבאית האמריקאית שלו הורכבה בעצם על ידי הונגרי בשם ינה פיבאן, על פי ההיסטוריון גזה קנדה. מאנדי התגייס לצבא בקנזס תחת דגל האיחוד. ב-24 באוגוסט 1861 קיבל דרגן קפטן (סרן). ב-16 באוגוסט 1862 קיבל דרגת מייג'ור (רב-סרן). הוא התבלט בגבורתו בקרבות ליד וינצ'סטר בווירג'יניה, פישר היל וסידר קריק (Fischer's Hill and Cedar Creek), ולכן הועלה לדרגת קולונל ב-19 באוקטובר 1864. הוא נלחם באומץ ליד פטרסבורג (וירג'יניה), ולכן באביב 1865 הוענק לו דרגת בריגדיר ג'נרל ((תא"ל-(Brevet)). הוא שוחרר משירות ב-15 בספטמבר 1866. בנוגע לסגנון הלחימה של צ'ארלס מאנדי בקשר עם קרב פטרסבורג, כתב מ' ברבר, עוזר בריגדת ורמונט, את הדברים הבאים: "על הפיקוד השתלט קולונל צ'ארלס מאנדי, שמילא אותו בגבורה הגדולה ביותר במהלך התנועות הצבא הבאות. כאילו היה בטוח לחלוטין שחייליו ילכו אחריו לאן שהוא ילך, הוא צעד עד תחילת קו החזית, תוך התעלמות מוחלטת מכל הסכנות. הדוגמה ההירואית שלו, כמו גם המיומנות בה הוביל את המאבק, העשירו מאוד את מעשי המלחמה המפוארים שביצעה חטיבת ורמונט באותו יום." מנדי חזר לחיים אזרחיים לאחר מלחמת האזרחים ויחד עם משפחתו עבר למדינת פלורידה לטלהסי. הוא השתתף בקביעות בפגישות ותיקי מלחמת האזרחים. מאנדי נפטר בנסיבות מוזרות. הוא נסע מביתו לבוסטון, מסצ'וסטס, לפגישת ותיקי ארמיית הפוטומאק. הוא קטע את דרכו והגיע לניו יורק וקנה חלק בפאב, שידע זמנים טובים יותר, תמורת 250 דולר. הוא נעצר באשמת הונאת לקוח והועבר לכלא המרכזי בניו יורק, לטומס, שם נפטר בלילה של 4 ביוני 1871, מסיבה לא ידועה. ב-5 במאי 1851 במיזורי הוא נשא את אליס ראיין, אותה לקח עמו לעיירה ליוונוורת'. שם ונולדו להם שישה ילדים. Lincoln's Hungarian heroes; the participation of Hungarians in the Civil War, 1861-1865 / by Edmund Vasvary. Washington D.C.; The Hungarian Reformed Federation of America, 1939. Mándy Károly lásd 68-69. és 145-146. p. (angolul) és (magyarul). Kende Géza: Magyarok Amerikában . az amerikai magyarság története. I. köt. Cleveland, Ohio; Szabadság kiadása, 1927. Mundee Károly lásd 339. p. Adatai a Petőfi Irodalmi Múzeum katalógusában Vida István Kornél: Világostól Appomattoxig: magyarok az amerikai polgárháborúban. Budapest, Akadémiai Kiadó, 2011. Mándy (Mundee) Károly lásd 273-275. p. מדיה וקבצים בנושא קארוי מאנדי בוויקישיתוף List of American Civil War brevet generals (Union) Jews in the Civil War 11 + 1 יהודים הונגרים שתרמו לניצחון הצפון במלחמת האזרחים האמריקאית Az amerikai forrásokban 1826, 1830 is szerepel születési dátumként, lásd Vida István Kornék forrásokban i.m.
אלגברת לייבניץ

במתמטיקה, אלגברת לייבניץ היא אלגברה לא אסוציאטיבית, המהווה הכללה של אלגברת לי. מרחב וקטורי L עם פעולת כפל הוא אלגברת לייבניץ שמאלית אם כל פעולת כפל משמאל ℓ x : L → L {\displaystyle \ell _{x}{\,:\,}L\rightarrow L} היא נגזרת (אלגברה); ואלגברת לייבניץ ימנית אם כל פעולת כפל מימין היא נגזרת. כל אלגברת לי היא אלגברת לייבניץ שמאלית וימנית (זוהי זהות יעקובי). אלגברת לייבניץ שמאלית או ימנית היא אלגברת לי אם פעולת הכפל שלה היא אנטי-סימטרית. תהי L אלגברת לייבניץ שמאלית. המרחב הנפרש על ידי ריבועים הוא גרעין לייבניץ, Leib ⁡ ( L ) {\displaystyle \operatorname {Leib} (L)} . הגרעין שווה לאפס אם ורק אם האלגברה היא אלגברת לי. גרעין לייבניץ הוא תמיד אידיאל דו-צדדי. המנה מעל אידיאל זה היא המנה המקסימלית של L שהיא אלגברת לי. אידיאל הוא פתיר אם העלאתו בריבוע מסתיימת באפס. האידיאל הפתיר המקסימלי הוא הרדיקל של האלגברה. גרעין לייבניץ מוכל ברדיקל. האלגברה פשוטה למחצה אם הרדיקל שווה לגרעין לייבניץ. בממד סופי ומעל שדה סגור אלגברית ממאפיין 0, אפשר לפרק כל אלגברת לייבניץ כסכום ישר L = L / rad ⁡ ( L ) ⊕ rad ⁡ ( L ) {\displaystyle L=L/\operatorname {rad} (L)\oplus \operatorname {rad} (L)} . ההעתקה השולחת כל איבר a לפעולת הכפל משמאל ב-a היא שיכון L / Z ℓ ( L ) ↪ Der ⁡ ( L ) {\displaystyle L/Z^{\ell }(L)\hookrightarrow \operatorname {Der} (L)} , כאשר Z ℓ ( L ) = { a ∈ L : a L = 0 } {\displaystyle Z^{\ell }(L)=\{a\in L:aL=0\}} הוא המרכז השמאלי, ו- Der ⁡ ( L ) {\displaystyle \operatorname {Der} (L)} היא אלגברת לי של הנגזרות. אם L אלגברת לי ו-M מודול שמאלי מעליה, אז האלגברה L ⋉ M {\displaystyle L\ltimes M} שהפעולה בה מוגדרת לפי ( x , a ) ( y , b ) = ( [ x , y ] , x b ) {\displaystyle (x,a)(y,b)=([x,y],xb)} היא אלגברת לייבניץ שמאלית, הנקראת מכפלה ישרה-לרביע (hemi-semidirect product) של L ו-M.
איוואן סרוב

איוואן אלכסנדרוביץ' סרוב (12 באוגוסט 1905, כפר אפימסקויה, מחוז המשנה קדניקובסקי, מחוז וולוגדה, האימפריה הרוסית - 1 ביולי 1990, קרסנוגורסק, מחוז מוסקבה, רוסיה הסובייטית, ברית המועצות) היה ראש השירותים החשאיים הסובייטים, ראש מינהל המודיעין הראשי של המטה הכללי בשנים 1958–1963, היו"ר הראשון של הוועדה לביטחון המדינה בשנים 1954–1958, גיבור ברית המועצות. משנת 1947 עד 1954 שימש כסגן השר לענייני פנים של ברית המועצות, בשנים 1941 עד 1947 היה סגן קומיסר הפנים העממי של ברית המועצות, בשנים 1939 עד 1941 שימש כקומיסר הפנים העממי של אוקראינה הסובייטית, מפברואר ליולי 1939 עמד בראש המינהל הראשי של מיליציית הפועלים והאיכרים של הנ.ק.ו.וד., דהיינו ראש המשטרה הסובייטית. היה חבר בוועד המרכזי של המפלגה הקומוניסטית של ברית המועצות והיה חבר הסובייט העליון. סרוב נולד ב-13 באוגוסט 1905, באפימסקוי, כפר במחוז וולוגדה שבאימפריה הרוסית, למשפחה רוסית. ב-1923, כשהיה בן 18, הצטרף לצבא האדום זמן קצר לאחר תום מלחמת האזרחים הרוסית. בשנת 1926 הפך לחבר במפלגה הקומוניסטית של ברית המועצות, וסיים את לימודיו בבית הספר לקציני התותחנים בלנינגרד בשנת 1928. באמצע שנות ה-30 למד באקדמיה הצבאית היוקרתית פרונזה. בשנת 1939, סרוב הצטרף לקומיסריון הפנים העממי של ברית המועצות (נ.ק.ו.ד.). סרוב כיהן כקומיסר האוקראיני של ה-נ.ק.ו.ד. בין השנים 1939 עד 1941. במהלך כהונתו כקומיסר האוקראיני של הנ.ק.ו.ד. סרוב סייע בארגון מבצע עדשה בו הסובייטים גירשו את הצ'צ'נים מחבל הקווקז. כמו כן, סרוב היה אחראי גם על תיאום הגירוש מהמדינות הבלטיות ומפולין. בשנת 1940, סרוב היה אחד מהפקידים בדרגים הגבוהים האחראיים על טבח יער קאטין, בו טבחו הסובייטים באנשי צבא ורוח פולנים. כמו כן, מגזין "טיים" האשים אותו באחריות למותם של "מאות אלפי איכרים אוקראינים" בתקופה זו. סרוב היה עמיתו של ניקיטה חרושצ'וב באוקראינה הסובייטית, ראש המדינה המקומי, שבעצמו זכה לכינוי "הקצב של אוקראינה". מדיה וקבצים בנושא איוואן סרוב בוויקישיתוף יומניו הסודיים של היו"ר הראשון של הק.ג.ב: "סטלין לא היה מרוצה" פתקים מהמזוודה Серов Иван Александрович, warheroes.ru Jeanne Vronskaya, Vladimir Chuguev, A biographical dictionary of the Soviet Union 1917-1988, 1989 H.W. Wilson Company, Current biography yearbook, vol 17, 1957 RUSSIA: Dropping the Cop, Time, ‏22 בדצמבר, 1958 Viktor Suvorov, Inside Soviet Military Intelligence William Taubman, Khrushchev: The Man and His Era, W. W. Norton & Company, 2004, עמ' 370 The Shadow of Ivan Serov, Time, ‏3 בדצמבר, 1956 The Union of Soviet Socialist Republics, h2g2, ‏21 באוקטובר, 2002 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גריניץ' (אי, איי שטלנד הדרומיים)

האי גריניץ' או האי גרניץ' (באנגלית: Greenwich Island) הוא אי באיי שטלנד הדרומיים שבאנטארקטיקה. האי ממוקם בין האי רוברט לבין האי ליווינגסטון. אורכו של האי 27.7 קילומטרים. רוחבו בין 800 מטרים (ברוחב הצר ביותר) ל-11.11 קילומטרים (ברוחב הרחב ביותר); רוחבו הממוצע של האי 5.23 קילומטרים. שטחו של האי 142.7 קילומטרים רבועים. שיא גובהו של האי (בפסגת מומצ'יל) - הוא 625 מטרים מעל פני הים. בשנת 1821 ניתן השם גריניץ' לאי. בסיס המחקר הצ'יליאני ארתורו פראט ממוקם על החוף הצפון - מזרחי של האי; תחנת המחקר הוקמה בשנת 1947. בסיס המחקר האקוודורי פדרו ויסנטה מאלדונאדו ממוקם על החוף הצפוני של האי. מדענים צ'יליאנים טענו כי עמים ילידים ביבשת אמריקה הגיעו אל האי, בעקבות ממצאים ארכאולוגיים - שני ראשי חץ - שהתגלו באי; עם זאת, התגלה כי מדובר במרמה. תרשים איי שטלנד הדרומיים משנת 1822 מעשה ידי ציד כלבי הים ג'ורג' פאוול מפה טופוגרפית של איי שטלנד הדרומיים מבט מהאי ליווינגסטון לעבר רמת ברזניק שבאי גרניץ'. באמצע התמונה האי האף מון (חצי הירח) מבט ממצר ברנספילד לעבר נקודת פורד ופסגת סנט קיפריאן • Christophe Fatras, Beatriz Fajardo Fernandez-Palma, Carlos Martillo, Estimating ice retreat on Greenwich island – Antarctica between 1956 and 2019 using optical and SAR imagery, Polar Science, Volume 24, 2020, 100526, ISSN 1873-9652, https://doi.org/10.1016/j.polar.2020.100526. • F. Poblete, C. Arriagada, P. Roperch, N. Astudillo, F. Hervé, S. Kraus, J.P. Le Roux, Paleomagnetism and tectonics of the South Shetland Islands and the northern Antarctic Peninsula, Earth and Planetary Science Letters 302 (2011) 299–313, https://doi.org/10.1016/j.epsl.2010.12.019 מדיה וקבצים בנושא גריניץ' בוויקישיתוף האי גריניץ' באתר הסקר הגאולוגי של ארצות הברית האי גריניץ' באתר הגאזט האנטארקטי המשווה SCAR של ממשלת אוסטרליה האי גריניץ' באתר marineregions האי גריניץ' באתר mindat הפלגה לחופי האי גריניץ', סרטון באתר יוטיוב הפלגה סביב האי גריניץ', סרטון באתר יוטיוב תחזית מזג אוויר עדכנית ארוכת טווח עבור האי גריניץ' מידע היסטורי וגאוגרפי מידע גאוגרפי על פסגת מומצ'יל תיאור תחנת המחקר ארתורו פראט ממצאים ארכאולוגיים באי גריניץ'
תת-חבורה פרו-נורמלית

בתורת החבורות, תת-חבורה פרו-נורמלית (באנגלית: Pronormal subgroup) היא תת-חבורה H של חבורה G כך שכל תת-חבורה 'H הצמודה לה ב-G, צמודה לה כבר בתת-החבורה הנוצרת על ידי H ו-'H. כל תת-חבורת סילו היא פרו-נורמלית. כל תת-חבורה נורמלית היא פרו-נורמלית. תת-חבורה תת-נורמלית פרו-נורמלית היא נורמלית. כל תת-חבורה אב-נורמלית (אנ') היא פרו-נורמלית. כל תת-חבורה פרו-נורמלית היא פרה-נורמלית (paranormal), ולכן גם פולי-נורמלית. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תת-חבורה פרו-נורמלית".
נג'סקרש

נג'סקרש (בהונגרית: Nagyszekeres) הוא כפר קטן במחוז סבולץ'-סטמאר-ברג שבצפון מזרח הונגריה, על הגבול המשולש שמפריד בין הונגריה-רומניה-אוקראינה. בדומה ליישובים רבים באירופה, גם אוכלוסיית נג'סקרש קטנה משמעותית בעשרות השנים האחרונות, מ-557 תושבים בשנת 1990 עד 475 תושבים בשנת 2020. הכפר ואזורו מיושבים לסירוגין כבר מהמאה ה-15. יהודים חיו בנג'סקרש בתקופות זמן שונות. משנת 1885 היו יהודי הכפר כפופים לקהילה היהודית בפהרגיארמט. כמו כן היה להם בית קברות יהודי, שעדיין קיים, ובו כ-4 מצבות, חלקן שבורות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה. מדיה וקבצים בנושא נג'סקרש בוויקישיתוף אתר האינטרנט הרשמי של נג'סקרש (בהונגרית) נתוני הכפר באתר הלמ"ס ההונגרי בית הקברות היהודי בנג'סקרש תיעוד יהודי נג'סקרש שנרצחו בשואה מפקדי האוכלוסין של יהודי הונגריה, 1993
האי גריניץ'

האם התכוונתם ל... אנטארקטיקה הטריטוריה הבריטית האנטארקטית גריניץ' (אי, איי שטלנד הדרומיים) – אי באיי שטלנד הדרומיים, בטריטוריה הבריטית האנטארקטית, שבאנטארקטיקה ארצות הברית גריניץ' (אי, פנסילבניה) – אי במחוז פילדלפיה במדינת פנסילבניה שבארצות הברית גריניץ' (אי, קונטיקט) – אי במחוז פיירפילד במדינת קונטיקט שבארצות הברית
הקבינט של ארצות הברית בממשל קלווין קולידג'

הקבינט של ארצות הברית בממשל קלווין קולידג' כיהן במשך חמש שנים ושבעה חודשים, ממועד השבעת הנשיא קולידג' ב-3 באוגוסט 1923 - לאחר מות הנשיא וורן הרדינג, ועד לסיום כהונתו ב–3 במרץ 1929. הקבינט כלל 11 בעלי תפקידים. בסך הכל כיהנו בו 20 גברים. כל חברי הקבינט של הרדינג בעת מותו המשיכו לכהן בקבינט של יורשו, ומרביתם הוסיפו לכהן בו שנים אחדות עד שהוחלפו. שלושה מהם כיהנו בקבינט במשך כל תקופת נשיאותו של קולידג'. היו אלו מזכיר האוצר אנדרו מלון, המנהל הכללי של הדואר הארי סטיוארט ניו ומזכיר העבודה ג'יימס דייוויס. בתחילת כהונתו לא היה לקולידג' סגן נשיא, שכן הוא היה סגן הנשיא הנבחר וירש את הנשיא הרדינג. לאחר הבחירות לנשיאות ב-1924, שבהן נבחר קולידג' עצמו לנשיא, צורף לקבינט סגן הנשיא הנבחר צ'ארלס דוז. מזכיר המסחר הרברט הובר, שהיה לנשיא שירש את קולידג', עזב את תפקידו ואת הקבינט לאחר שנבחר למועמד המפלגה הרפובליקנית לנשיאות. מזכיר המדינה: צ'ארלס אוונס יוז (1923-‏1925), פרנק קלוג (1925-‏1929) מזכיר האוצר: אנדרו ויליאם מלון (1923–1929) מזכיר המלחמה: ג'ון ויקס (1923-‏1925), דווייט דייוויס (1925-‏1929) התובע הכללי: הארי מיקאיה דוהרטי (1923-‏1924), הרלן סטון (1924-‏1925), ג'ון גריבלדי סרג'נט (1925-‏1929) המנהל הכללי של הדואר: הארי סטיוארט ניו (1923-‏1929) מזכיר הצי: אדווין דנבי (1923-‏1924), קרטיס וילבור (1924-‏1929) מזכיר הפנים: יוברט וורק (1923-‏1928), רוי אוון וסט (1928-‏1929) מזכיר החקלאות: הנרי קאנטוול וואלאס (1923-‏1924), הווארד מייסון גור (1924-‏1925), ויליאם מריון ז'רדן (1925-‏1929) מזכיר המסחר: הרברט הובר (1923-‏1928), ויליאם וייטינג (1928-‏1929) מזכיר העבודה: ג'יימס ג' דייוויס (1923–1929) סגן הנשיא: צ'ארלס דוז (1925–1929)
נזיבאייבסק

נזיבאייבסק (ברוסית: Называ́евск) היא עיר ברוסיה במחוז אומסק. נזיבאייבסק ממוקמת במערבו של מחוז אומסק, בשטחה של ערבת אישים. העיר נחתכת לשני חלקים על ידי מסילת רכבת שמחברת את טיומן עם אומסק. המרחק לאומסק בנסיעה דרך כביש הוא 210 קילומטר. היישוב הוקם בשנת 1910 כחלק מתחנת רכבת נזיבאייבסקיה של הרכבת הטרנס-סיבירית. באותה שנה החלה בניה של מבני שירות של הרכבת והיישוב. בשנת 1913 בקו החלה תנועת רכבות. לקראת מלחמת העולם הראשונה נזיבאייבסקיה הפכה למרכז כלכלי-מסחרי חשוב של אזור חקלאי רחב. יחד עם התפתחות מסחרית-כלכלית גדלה גם אוכלוסיית המקום. לפני מהפכת 1917 כאן נבנתה כנסייה, אך היא נהרסה בסביבות 1949–1950. בשנת 1918 היישוב נכבש על ידי החיילים הצ'כוסלובקים וקוזאקים. בקיץ 1919 המקום נכבש על ידי הצבא האדום. ב-1932 החל לצאת לאור עיתון מקומי. בשנות ה-50 של המאה ה-20 נזיבאייבסק החלה להתפתח בצורה מואצת, ב-1956 היישוב קיבל את שמו הנוכחי. אוכלוסיית נזיבאייבסק לפי שנים: מדיה וקבצים בנושא נזיבאייבסק בוויקישיתוף אתר האינטרנט הרשמי של נזיבאייבסק
ג'וזי טוטה

ג'וזי טוטה (באנגלית: Josie Totah; נולדה ב-5 באוגוסט 2001). בעבר הייתה ידועה בשם ג'יי ג'יי טוטה (באנגלית: J. J. Totah), היא שחקנית אמריקאית. התפרסמה בתפקידה החוזר בג'סי של ערוץ דיסני, ותפקיד המשנה בסדרת הקומדיה חזרה למשחק של ABC משנת 2013. טוטה זכתה לשבחים על תפקידה בסרט אנשים אחרים משנת 2016. בשנת 2018 היא כיכבה בצ'מפיונז, סדרה קומית קצרה של NBC. טוטה החלה את הקריירה שלה בתפקידים גבריים אך יצאה מהארון בפומבי כאישה טרנסית באוגוסט 2018, ושינתה את שמה הפרטי לג'וזי. טוטה נולדה בסקרמנטו, קליפורניה, והייתה בתם השלישית של סוהיל וכריסטין טוטה. יש לה אחות ואח, והיא ממוצא לבנוני. טוטה החלה את קריירת המשחק שלה בשנת 2012 כשלוהקה כ"דיקטטור הקטן" בהפקה הראשונה של AwesomenessTV. . בשנת 2013 החלה להופיע בתור סטיוארט ווטן, ילד עם קראש על הדמות הראשית זורי רוס, בסדרה המקורית של ערוץ דיסני, ג'סי. טוטה התארחה בתוכניות הטלוויזיה הבחורה החדשה, מרוששות וליב ומאדי. כמו כן, בשנת 2013 לוהקה לתפקיד משנה בחזרה למשחק, סדרת קומדיה של ABC. בשנת 2015 הופיעה בארבעה פרקים של העונה השישית של Glee כחבר הצעיר ביותר אי פעם של "כיוונים חדשים". בשנת 2016 הופיעה טוטה בסרט אנשים אחרים, וזכתה לשבחים על תפקידה עם וראייטי, וכך הפכה לאחת מהכוכבות פריצת הסאנדאנס של השנה של המגזין. באוקטובר 2016, דדליין הוליווד דיווחו כי טוטה תככב בקומדיה חדשה עבור רשת NBC שהיא עזרה לפתח, ותפיק אותה לצד המפיקים בפועל נעמי ואדם סקוט. בשנת 2017 הופיעה בהאנדסום: סרט מסתורין של נטפליקס, קומדיית בלשים של נטפליקס, וספיידרמן: השיבה הביתה של אולפני מארוול. בינואר 2017 הצטלמה טוטה ביחד עם אדם דווין בסרט העלילתי "המחנה הקסום" של דיסני, אשר יצא בשנת 2020. בפברואר 2017 לוהקה טוטה בתפקיד מייקל פאטל, בנו של דמותה של מינדי קלינג, פרייה פאטל, בקומדיה חדשה של NBC, צ'מפיונז, ששודרה החל מ-8 במרץ עד 25 במאי 2018, לפני שבוטלה. טוטה לוהקה לאתחול של הצלצול הגואל עבור Peacock, שירות הזרמת המדיה של NBC, שם גילמה את דמותה של לקסי, מעודדת טרנסג'נדרית. בדצמבר 2020 הופיעה בסדרה פה גדול, שם גילמה את נטלי, נערה טרנסג'נדרית. ב-20 באוגוסט 2018 כתבה טוטה מאמר שפורסם בטיים ובו יצאה מהארון כאישה טרנסג'נדרית. ג'וזי טוטה, ברשת החברתית אקס (טוויטר) ג'וזי טוטה, ברשת החברתית אינסטגרם ג'וזי טוטה, במסד הנתונים הקולנועיים IMDb (באנגלית) Lisa Respers France. "'Champions' star Josie Totah comes out as transgender". CNN. נבדק ב-2021-03-14. "J.J. Totah: Making good in Hollywood". Davis Enterprise. 18 ביוני 2012. נבדק ב-13 באפריל 2018. {{cite web}}: (עזרה) Zelle, Veronica. "J.J. Totah Talks Jessie and Back In the Game!". SweetyHigh.com. נבדק ב-28 במרץ 2015. {{cite web}}: (עזרה) Kost, Ryan (5 במרץ 2015). "S.F. 13-year-old snags role on 'Glee' as it nears end". San Francisco Chronicle. נבדק ב-22 באפריל 2018. {{cite web}}: (עזרה)
My World Is Empty Without You

My World Is Empty Without You (בעברית: העולם שלי ריק בלעדיך) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony. השיר יצא לאור ב-29 בדצמבר 1965, על ידי חברות התקליטים מוטאון ואם 1083, כסינגל השני מתוך האלבום. השיר הגיע למקום החמישי במצעד הבילבורד הוט 100. השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד. הוא מאופיין בקצב מהיר, המלווה במילים קודרות שמתעמקות בתחושות הדיכאון שיכול בן אדם להרגיש לאחר פרידה. תחושת הדיכאון עשויה לכלול תחושות נוספות כדוגמת דכדוך, עצב וחוסר מצב רוח ככלל. "My World Is Empty Without You" היה אחד השירים הבודדים שכתב הצוות עבור הסופרימס שלא הגיע למקום הראשון, אלא הגיע בשיאו למקום החמישי במצעד הבילבורד הוט 100 במשך שבועיים בפברואר 1966, ולמקום העשירי במצעד שירי ה-R&B/היפ-הופ; כמו כן, הוא לא נכנס למצעד הסינגלים הבריטי. הלהקה ביצעה את "My World Is Empty Without You" בתוכנית הטלוויזיה המצליחה של CBS, "המופע של אד סאליבן", ביום ראשון 20 בפברואר 1966. בבילבורד תיארו את השיר כ"כזה המזכיר את הפעמה הקצבית של 'I Hear a Symphony', שהוציאה הלהקה קודם לכן". כל הקרדיטים שלהלן לקוחים מ-Discogs. דיאנה רוס – שירה ראשית פלורנס בלארד ומרי וילסון – שירת רקע האחים פאנק – כלי נגינה מידע על היצירה "My World Is Empty Without You" באתר מיוזיק בריינז מידע על הסינגל "My World Is Empty Without You" באתר מיוזיק בריינז The Supremes - My World Is Empty Without You, Discogs (באנגלית) "The Supremes Chart History (Hot 100)". Nielsen Business Media Inc, Billboard, Nielsen Business Media, Inc., 1966-03-05. (באנגלית) TV.com, The Ed Sullivan Show: February 20, 1966: The Supremes, Dave Clark Five, Richard Kiley, TV.com "Spotlight Singles" Nielsen Business Media Inc, Billboard, Nielsen Business Media, Inc., 1973-01-20. (באנגלית) Joseph Murrells (1984). "THE SUPREMES". Million Selling Records from the 1900s to the 1980s: An Illustrated Directory. London, W1H: B.T. Batsford. p. 233. ISBN 0-7134-3843-6.
מריו בסיל

מריו בסיל (בערבית: ماريو باسيل) הוא שחקן, קומיקאי, סטנדאפיסט, מגיש טלוויזיה, מפיק ובמאי לבנוני. בסיל מפורסם בעולם הערבי כולו. הוא משתתף בסדרות טלוויזיה וזכה בפרסים, בהם פרס מורקס ד'אור (אנ') היוקרתי, בקטגוריית הקומיקאי הטוב לשנת 2009 בסיל הוא נוצרי מרוני. באוקטובר 2018 הוא נישא בנישואים אזרחיים לאלכסנדרה צ'יסטיאקובה, עורכת דין מרוסיה. מריו בסיל, ברשת החברתית פייסבוק מריו בסיל, ברשת החברתית אקס (טוויטר) מריו בסיל, ברשת החברתית אינסטגרם מריו בסיל, סרטונים בערוץ היוטיוב מריו בסיל, במסד הנתונים הקולנועיים IMDb (באנגלית) ביוגרפיה ידיעה על זכייתו בפרס הקומיקאי הטוב, 22 ביוני 2009 באתר העיתון אל-אכבר. (בערבית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריו בסיל".